सरचार्ज ऑन वैट स्कीम के तहत गांवों का होगा विकास
जिलापरिषदकी बैठक में डीडीपीओ जितेंद्र अहलावत ने सरकार की नई योजना सरचार्ज ऑन वैट के बारे में जानकारी दी। उन्होंने बताया कि इस योजना के तहत चाहे कितना भी बजट हो पार्षद विकास का प्लान तैयार करें। सरकार उस बजट को पास करेगी। इस योजना में प्राथमिकता के आधार पर होने वाले कार्यों को पहले किया जाएगा। इसके बाद अन्य कार्य होंगे। इस योजना के तहत सभी पार्षद अपने वार्ड में होने वाले कामों से संबंधित विभागों के अधिकारियों से अनुमानित बजट का खाका तैयार करवाना होगा। इस कार्य का अलग से लेखा जोखा रखना होगा। डीडीपीओ ने कहा कि सभी पार्षद अपने वार्डों में मीटिंग करें और उसकी फोटो उन्हें भी उपलब्ध करवाएं।
इनपार्षदों ने भी रखी समस्याएं : जिलापरिषद की बैठक में वार्ड चार से सुदेश ने कहा कि मटौर में पीएचसी है, लेकिन वहां डाक्टर नहीं बैठते, कस्तुरबा गांधी स्कूल में पानी की कमी तथा सार्वजनिक शौचालय भी नहीं हैं। डीडीपीओ ने अधिकारियों से इस पर कार्रवाई करने के निर्देश दिए।
पानीके कनेक्शन हैं नहीं, पहुंचा दिए बिल : वार्ड16 के पार्षद इंद्र पाई ने कहा कि पाई में पानी के कनेक्शन हैं नहीं, लेकिन घरों में बिल पहुंच रहे हैं। जनस्वास्थ्य विभाग ने अधिकारी ने बताया कि पहले कनेक्शन दिए गए थे। उसके बाद ही बिल भेजे गए हैं। इंद्र ने कहा कि शायद कनेक्शन कागजों में ही लगे है। इसे चैक करवाया जाए। वार्ड छह से पार्षद शकुंतला ने बताया कि वजीर खेड़ा में बस सुविधा नहीं है, पानी निकासी की समस्या बनी हुई है।
hin_Deva hin_Deva hin_Deva hin_Deva